IVL จัดเต็ม (ธุรกิจ – ราคา)
หากนักลงทุนติดตามราคาหุ้นบนกระดานของ IVL หรือ บริษัท อินโดรามา เวนเจอร์ส จำกัด (มหาชน) จะเห็นว่าราคาหุ้นมีวิวัฒนาการดีขึ้นเรื่อยๆ เสมอมา ราคาหุ้นทะยานขึ้นอย่างต่อเนื่อง
1 ม.ค. 2561

คุณค่าบริษัท
หากนักลงทุนติดตามราคาหุ้นบนกระดานของ IVL หรือ บริษัท อินโดรามา เวนเจอร์ส จำกัด (มหาชน) จะเห็นว่าราคาหุ้นมีวิวัฒนาการดีขึ้นเรื่อยๆ เสมอมา ราคาหุ้นทะยานขึ้นอย่างต่อเนื่อง
ยิ่งกว่านั้น ตั้งแต่เดือนสิงหาคม วอลุ่มการซื้อขายก็เริ่มเข้ามาหนาแน่นอีกครั้ง ราคาหุ้นเริ่มขยับรอบใหม่ หลังจากเคลื่อนไหวอยู่ในกรอบแคบมาระยะหนึ่ง
สำหรับการเปลี่ยนแปลงรอบใหม่ของราคาหุ้นนั้น คือ ช่วงเดือนสิงหาคม 2560 ราคาอยู่แถวๆ 37 บาท และหลังจากนั้นก็ค่อยๆ ไต่ระดับขึ้นอย่างต่อเนื่อง จนในที่สุด ณ วันที่ 27 ธันวาคม 2560 ราคาหุ้นก็มาปิดที่ระดับ 53.25 บาท สะท้อนให้เห็นว่า ราคาหุ้นมีวิวัฒนาการเปลี่ยนแปลงอย่างชัดเจน
เหตุที่ราคาหุ้นมีการขยับขึ้นในช่วงดังกล่าวนั้น เนื่องด้วยทาง IVL แจ้งข่าวดีอย่างต่อเนื่อง
ไม่ว่าการที่ IVL ให้บริษัท Indorama Netherlands BV (INBV) ซึ่งเป็นบริษัทย่อยทางอ้อม ได้ลงนามในสัญญาซื้อกิจการในอัตราร้อยละ 100 ในกิจการ DuPont Teijin ซึ่งเป็นกิจการผลิตฟิล์ม เมื่อวันที่ 10 ตุลาคม 2560
โดยการเข้าซื้อกิจการในครั้งนี้ จึงถือเป็นบทบาทใหม่ของ IVL ที่จะก้าวไปสู่ตำแหน่งผู้นำในการสร้างผลิตภัณฑ์เกี่ยวกับฟิล์มเพื่อรองรับความต้องการของลูกค้าต่อไปในอนาคต
อีกทั้ง IVL มีการการเข้าซื้อกิจการโรงงานผลิต PTA และกิจการบริษัทสาธารณูปโภคในประเทศโปรตุเกส          เสริมศักยภาพในการสร้างมูลค่าเพิ่มและเติบโตอย่างยั่งยืน
นอกจากนี้มีการประกาศผลการดำเนินงานไตรมาส 3 สิ้นสุดวันที่ 30 กันยายน 2560 ออกมาสดใสอีกด้วย โดยมีรายได้รวมขยับขึ้นมาอยู่ที่ 73,054.58 ล้านบาท จากงวดเดียวกันของปีก่อน 66,573.59 ล้านบาท ส่งผลให้บริษัทมีกำไรขยับขึ้นมาอยู่ที่ 3,516.45 ล้านบาท หรือ 0.64 บาทต่อหุ้น จากงวดเดียวกันของปีก่อน 3,183.67 ล้านบาท หรือ 0.61 บาทต่อหุ้น
ขณะที่ผลการดำเนินงวด 9 เดือน สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 216,796.32 ล้านบาท จากงวดเดียวกันของปีก่อน 197,705.03 ล้านบาท ขณะที่กำไรทั้งสิ้น 10,880.00 ล้านบาท หรือ 2.06 บาทต่อหุ้น จากงวดเดียวกันของปีก่อน 13,237.67 ล้านบาท หรือ 2.59 บาทต่อหุ้น
รวมไปถึงประเด็นที่ IVL จะได้ประโยชน์มากสุดหากสหรัฐฯใช้แผนปฏิรูปภาษีใหม่ เพราะ IVL มีกำไรก่อนดอกเบี้ยจ่าย, ภาษี, ค่าเสื่อม และค่าตัดจำหน่าย (EBITDA) กว่า 30% มาจากธุรกิจในสหรัฐฯ โดยประเมินทุก 5% ที่สหรัฐฯลดภาษีจะเพิ่มกำไรต่อประมาณการประมาณ 2-3%
IVL ประกอบด้วยข่าวดีเข้ามาเสริมศักยภาพอย่างต่อเนื่อง จึงไม่แปลกที่ราคาหุ้นจะปรับตัวขึ้น…  
ที่สำคัญช่วงที่ผ่านมามีแต่นักวิเคราะห์แนะนำให้ซื้อ และล่าสุดทางด้าน บล.ทรีนีตี้ คงแนะนำ “ซื้อ” ราคาเป้าหมาย 70 บาท ….
 …
ผู้ถือหุ้นรายใหญ่
รายชื่อกรรมการ